**יום שוויון זכויות לאנשים עם מוגבלויות** 

האו"ם הכריז על תאריך ה- 3.12 כיום הבינלאומי לזכויות אנשים עם מוגבלויות.

בשנת 1988 חוקק חוק [שוויון זכויות לאנשים עם מוגבלות](https://cms.education.gov.il/EducationCMS/Units/Zchuyot/ChukimVeamanot/Chukim/ChokShivyonMugbalut.htm) במטרה "להגן על כבודו וחירותו של אדם עם מוגבלות, ולעגן את זכותו להשתתפות שוויונית ופעילה בחברה בכל תחומי החיים, וכן לתת מענה הולם לצרכיו המיוחדים באופן שיאפשר לו לחיות את חייו בעצמאות מרבית, בפרטיות ובכבוד, תוך מיצוי מלוא יכולתו".

בכל שנה יש נושא שנבחר על ידי נציב שוויון זכויות, והשנה - "ערך ומשמעות החיים לא.נשים עם מוגבלות"

**מתודה 1: שיתוף + הסבר**

כשאני אומרת "ערך החיים", מה עולה לכםן? לאן זה לוקח אתכםן?

נסביר מהו יום שוויון זכויות לאנשים עם מוגבלויות ולמה הוא רלוונטי גם ב2020.

למה "ערך החיים" כנושא?

עם מגפת הקורונה ומחסור במכונות הנשמה, יצא מסמך שמנחה את הרופאים במי לבחור בשעת משבר.

הקריטריונים שקבעה הוועדה לתיעדוף החולים מכילים הפליה ברורה כלפי אנשים עם מוגבלות, כאשר הקריטריון התפקודי שהועדה בחרה לכלול הוא - האם הוא מתנייד בכיסא גלגלים או מרותק למיטתו, מה היכולת שלו לעבוד וכמה שעות ביום, ומהי רמת העצמאות והיכולת שלו לטפל בעצמו.

במסמך התיעדוף, רמת תפקוד היא לא רק קריטריון לגיטימי, אלא יכולה לשמש לבדה בסיס לניתוב אדם לעדיפות טיפולית נמוכה. החשש הוא שרופאים הנדרשים בזמן אמת ובלחצים מגוונים לבחור את מי לחבר למכונת ההנשמה, יבדקו תחילה את ההיבט התפקודי וכתוצאה מכך כל אדם המתנייד בכיסא גלגלים או שאינו יכול לעבוד ולטפל בעצמו, יסווג מראש ברמת עדיפות נמוכה מבלי להידרש לקריטריונים הנוספים ולסיכויי השרידות וההחלמה שלו.

דוגמה זו מעלה שאלה ערכית  - האם חייו של אדם עם מוגבלות שווים פחות מחיי אדם אחר?

זמן: 15 דקות

ציוד: נדפיס את כל ההסברים בכמה עותקים

**מתודה 2: השראה ופירוק**

היום נעמיק בערך החיים בכמה זוויות שנוגעות לאנשים עם מוגבלויות.

נתפצל 3 קבוצות. יש 3 תחנות וכל קבוצה צריכה לעבור יחד בין התחנות.

תחנה 1 – אהבה

סרטון - <https://vimeo.com/user14134286/review/272515351/c490c55045>  
  
19:08-24:00 מתוך הסדרה "על הספקטרום"

שאלות לדיון:


1. איך אהבה מתקשרת לערך החיים?
2. ממה נובע הקושי בלקיים קשרי אהבה אצל אנשים עם מוגבלויות?
3. האם השכבגיסטים המשתלבים שלנו בשכב"ג מקיימים יחסים חבריים אמיתיים עם שכבגיסטים אחרים?

תחנה 2 – נגישות

סרטון – המרוץ לשוויון  
<https://www.youtube.com/watch?v=9mMSADUgV3Q>  
  
שאלות:

1. מה מפריע לך במה שראינו בסרטון? איך ערך החיים מתחבר לנו לנגישות?
2. איך אנחנו כאזרחים יכולים לקדם את נושא הנגישות במדינה?
3. האם בשבטים שלנו אנחנו נגישים?
4. האם צריך לחכות שיגיע ילד עם כיסא גלגלים כדי להנגיש או שעלינו קודם להנגיש את המבנה ומהפעלים?

תחנה 3 – תעסוקה

סרטון - <https://www.ynet.co.il/articles/0,7340,L-5398393,00.html>  
  


דיון:

1. מה הפריע לכםן בסרטון? איך ערך החיים מתחבר לנו לתעסוקה?
2. האם משתלבים מקבלים הזדמנות שווה לתפקידים בשבט? איך אפשר לייצר להם הזדמנויות שוות?
3. מה נדרש ממקום עבודה כדי להעסיק עובדים עם מוגבלויות?

זמן: 10 דקות לכל תחנה = 30 דקות

ציוד: ברקוד לסרטון ושאלות לדיון לכל תחנה

מתודה 3: הסבר

* מה קורה בהנהגה באותו היום – יום שלישי 1.12
* מחר פורום נציגים - שבט שאין לו נציג – לחשוב איך לקדם את זה ולהעביר בשבט, שבט שיש לו נציג – לשמוע מהנציגים מה היה ואיך לקדם הלאה
* הסרט "שרוכים" בהקרנה תנועתית לשכבג ב3.12.
* כל פעילות מעבר – מבורכת!!